পারভেজ সাজ্জাদ

পারভেজ সাজ্জাদ হাসান (উর্দু: پرویز سجاد حسن‎‎; জন্ম: ৩০ আগস্ট, ১৯৪২) তৎকালীন ব্রিটিশ ভারতের পাঞ্জাবের লাহোর এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৬০-এর দশক থেকে ১৯৭০-এর দশকের শুরুরদিক পর্যন্ত পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর পাকিস্তানি ক্রিকেটে করাচি, লাহোর ও পাকিস্তান ইন্টারন্যাশনাল এয়ারলাইন্স দলের প্রতিনিধিত্ব করেন। দলে তিনি মূলতঃ স্লো লেফট-আর্ম অর্থোডক্স বোলিং করতেন। এছাড়াও, ডানহাতে নিচেরসারিতে ব্যাটিং করতেন পারভেজ সাজ্জাদ। ১৯৬১-৬২ মৌসুম থেকে ১৯৭৩-৭৪ মৌসুম পর্যন্ত পারভেজ সাজ্জাদের প্রথম-শ্রেণীর খেলোয়াড়ী জীবন চলমান ছিল। ১৯৬১-৬২ মৌসুমে প্রথম-শ্রেণীর ক্রিকেটে পারভেজ সাজ্জাদের অভিষেক ঘটে। প্রথম দুই খেলায় ১৪৮ রান খরচায় তিনি ২২ উইকেট দখল করেছিলেন। কায়েদ-ই-আজম ট্রফিতে লাহোর এ-দলের সদস্যরূপে ৫/১৫ ও ৪/৩৫ লাভ করে রেলওয়েজের বিপক্ষে ইনিংস বিজয়ে ভূমিকা রাখেন। এরপর, কম্বাইন্ড সার্ভিসের বিপক্ষে ৭/৩৩ ও ৬/৬৫ পান। তন্মধ্যে প্রথম ইনিংসের সবকটিই তিনি বোল্ডের মাধ্যমে লাভ করেন। তাসত্ত্বেও, তার দল পরাজয়বরণ করেছিল। ১৯৬৮-৬৯ মৌসুমে কায়েদ-ই-আজম ট্রফির কোয়ার্টার-ফাইনালে খায়েরপুরের বিপক্ষে করাচির সদস্যরূপে ইনিংসসহ খেলায় সেরা বোলিং পরিসংখ্যান গড়েন। ৭/২৩ ও ৮/৮৯ লাভ করেন তিনি। ১৯৭৩-৭৪ মৌসুম পর্যন্ত প্রথম-শ্রেণীর ক্রিকেট খেলেছিলেন। সমগ্র খেলোয়াড়ী জীবনে ঊনিশটি টেস্টে অংশগ্রহণ করেছেন পারভেজ সাজ্জাদ। ২৪ অক্টোবর, ১৯৬৪ তারিখে করাচিতে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ১৬ মার্চ, ১৯৭৩ তারিখে হায়দ্রাবাদে সফরকারী ইংল্যান্ড দলের বিপক্ষে সর্বশেষ টেস্টে অংশ নেন তিনি। পাকিস্তানের পক্ষে ১৯ টেস্টে অংশ নিয়েছেন পারভেজ সাজ্জাদ। বেশ চতুরতার সাথে লেগ স্পিন বোলিং করতেন। ফলে ব্যাটিং সহায়ক পিচেও বেশ কার্যকর ভূমিকা রাখতে পারতেন। সব মিলিয়ে ৫৯ উইকেট লাভ করেন। তন্মধ্যে, তিনবার ইনিংসে পাঁচ-উইকেট দখল করেন। সবগুলোই ছিল নিউজিল্যান্ডের বিপক্ষে। ১৯৬৪-৬৫ মৌসুমে পাকিস্তান দলের সাথে নিউজিল্যান্ড গমন করেন। অকল্যান্ডে অনুষ্ঠিত খেলায় তিনি ৫/৪২ পান। ১৯৬৯-৭০ মৌসুমে নিজদেশে অনুষ্ঠিত সিরিজে মাত্র ১৫.৬৩ গড়ে ২২ উইকেট পেয়েছিলেন। তন্মধ্যে, করাচিতে ৫/৩৩ ও লাহোরে ৭/৭৪ লাভ করেন। লাহোর টেস্টের বোলিং পরিসংখ্যানই তার খেলোয়াড়ী জীবনের সেরা সাফল্য ছিল। ক্রিকেট খেলার বাইরে চলচ্চিত্র শিল্পের সাথে জড়িত ছিলেন। স্বীয় ভ্রাতা ইকবাল শেহজাদের সাথে বেশ কয়েকটি চলচ্চিত্রে সহকারী হিসেবে কাজ করেন। পাকিস্তান ইন্টারন্যাশনাল এয়ারলাইন্সে জীবনের অধিকাংশ সময় কাজ করেন। অবসরকালীন তিনি প্যারিসে মহাব্যবস্থাপক হিসেবে অবসর গ্রহণ করেন। সাত ভাইয়ের একজন ছিলেন তিনি। তার অপর ভ্রাতা ওয়াকার হাসান ১৯৫০-এর দশকে পাকিস্তানি টেস্ট ক্রিকেটার ও আরেকজন ইকবাল শেহজাদ চলচ্চিত্র পরিচালক ও নির্মাতা ছিলেন। ভারতীয় নির্বাক ও পরবর্তীতে সবাক চলচ্চিত্র অভিনেত্রী সুলতানা রাজ্জাকের কন্যা ও ভারতের প্রথম নারী চলচ্চিত্র পরিচালক ফাতিমা বেগমের নাতি জামিলা রাজ্জাকের সাথে পরিণয়সূত্রে আবদ্ধ হয়েছিলেন ওয়াকার হাসান। এছাড়াও, ভারতের প্রথম সবাক চলচ্চিত্র আলম আরা (১৯৩১)’র নায়িকা জুবেইদা, তার মাতা সুলতানার কনিষ্ঠা ভগ্নী’র দৌহিত্রী হন। "Lahore A v Railways 1961–62"। CricketArchive। সংগ্রহের তারিখ ৩০ জুন ২০১৭।  "Lahore A v Combined Services 1961–62"। CricketArchive। সংগ্রহের তারিখ ৩০ জুন ২০১৭।  "Karachi v Khairpur 1968–69"। CricketArchive। সংগ্রহের তারিখ ৩০ জুন ২০১৭।  Williamson, Martin। "Pervez Sajjad"। Cricinfo। সংগ্রহের তারিখ ৩০ জুন ২০১৭।  Richard Heller and Peter Oborne, White on Green: Celebrating the Drama of Pakistan Cricket, Simon & Schuster, London, 2016, p. 165. Heller, Richard। "Pervez Sajjad: a spinner from the Left Bank"। ScoreLine। সংগ্রহের তারিখ ৩০ জুন ২০১৭। [স্থায়ীভাবে অকার্যকর সংযোগ] "Sultana-actress"। IMDb.com। amazon.com/IMDb.com। সংগ্রহের তারিখ ১৩ সেপ্টেম্বর ২০১২।  "sultana"। Cineplot.com। সংগ্রহের তারিখ ১৩ সেপ্টেম্বর ২০১২।  শাফকাত রানা আগা সাদাত আলী পাকিস্তানি টেস্ট ক্রিকেটারদের তালিকা প্রথম-শ্রেণীর ক্রিকেট দলসমূহের বর্তমান তালিকা আন্তর্জাতিক ক্রিকেটে অংশগ্রহণকারী পরিবারের তালিকা ইএসপিএনক্রিকইনফোতে পারভেজ সাজ্জাদ (ইংরেজি) ক্রিকেটআর্কাইভে পারভেজ সাজ্জাদ (সদস্যতা প্রয়োজনীয়) (ইংরেজি)